|  |  |
| --- | --- |
|  |  |
| Määrus | 24.11.2022 nr 94 |
| Eesti küberturvalisuse valdkonna tööstuse, tehnoloogia ja teadusuuringute koordineerimisüksuse määramine ja ülesannete täitmise kord |  |

Määrus kehtestatakse küberturvalisuse seaduse § 51 lõike 3 alusel.

§ 1. Eesti küberturvalisuse valdkonna tööstuse, tehnoloogia ja teadusuuringute koordineerimisüksus

Eesti küberturvalisuse valdkonna tööstuse, tehnoloogia ja teadusuuringute koordineerimisüksus on Riigi Infosüsteemi Amet.

§ 2. Ülesannete täitmise kord

(1) Euroopa Parlamendi ja nõukogu määruse (EL) 2021/887, millega luuakse küberturvalisuse valdkonna tööstuse, tehnoloogia ja teadusuuringute Euroopa pädevuskeskus ning riiklike koordineerimiskeskuste võrgustik (ELT L 202, 08.06.2021, lk 1–31) artiklis 7 nimetatud ülesannete täitmisel järgib koordineerimisüksus Majandus- ja Kommunikatsiooniministeeriumi esitatud suuniseid.

(2) Koordineerimisüksus kooskõlastab Majandus- ja Kommunikatsiooniministeeriumiga:

1) Euroopa Parlamendi ja nõukogu määruse (EL) 2021/887 artikli 7 lõike 1 punkti b alusel küberturvalisuse valdkonna tööstuse, tehnoloogia ja teadusuuringute Euroopa pädevuskeskusele esitatava teabe mõistliku aja jooksul enne selle esitamist;

2) Euroopa Parlamendi ja nõukogu määruse (EL) 2021/887 artikli 7 lõike 1 punkti f alusel taotletava toetuse kasutamise tegevusplaani mõistliku aja jooksul enne taotluse esitamist;

3) Euroopa Parlamendi ja nõukogu määruse (EL) 2021/887 artikli 7 lõike 3 alusel taotletava toetuse kasutamise tegevusplaani mõistliku aja jooksul enne taotluse esitamist.

(allkirjastatud digitaalselt)

Kristjan Järvan

ettevõtlus- ja infotehnoloogiaminister

(allkirjastatud digitaalselt)

Ahti Kuningas  
kantsler